stanford-oval/wikipedia huggingface dataset:
1794

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

4. helmikuuta – Ranska poisti orjuuden hallitsemiltaan alueilta.
15. helmikuuta – Ranskan ensimmäinen tasavalta otti Trikolorin kansallislipukseen.
26. helmikuuta – Christiansborgin linnan tulipalo Kööpenhaminassa.
11. maaliskuuta – Pariisissa perustettiin École centrale des travaux publics ("Yleisten töiden keskuskoulu"), josta kehittyi tunnettu insinöörien koulutuslaitos École polytechnique.
14. maaliskuuta – Eli Whitney saa Yhdysvalloissa patentin kehittämälleen puuvillakoneelle.
7. toukokuuta – Korkeimman olennon palvonta julistettiin Ranskan valtionuskonnoksi.
26. toukokuuta – Ruotsin tykistörykmentti (Svenska artilleriregementet) jaetaan neljään osaan: Svea artilleriregemente i Stockholm (A1), Göta artilleriregemente i Göteborg (A2), Wendes artilleriregemente i Kristianstad (A3) ja Finska artilleriregementet (A4).
1. heinäkuuta – Henri Montan Bertonin komedian Agricol Viala ou Le Héros de la Durance kantaesitys Opéra-Comiquessa Pariisissa.
27. heinäkuuta – Thermidorin vallankaappaus: Ranskaa diktatorisesti hallinnut Maximilien Robespierre syrjäytettiin vallasta.
26. elokuuta – Domenico Cimarosan musikaalisen komedian Le astuzie femminili kantaesitys Teatro dei Fiorentinissa Napolissa.
10. syyskuuta – Tennesseessä aloitti toimintansa Blount College, josta tuli myöhemmin University of Tennessee ("Tennesseen yliopisto").
9. joulukuuta – Rubion kaupungin perustamispäivä
13. joulukuuta – Luigi Cherubinin oopperan Eliza ou Le Voyage au glaciers du Mont Saint-Bernard kantaesitys Théâtre Feydeaussa Pariisissa.
Homoseksuaalisuus laillistettiin Belgiassa.
Kahvi kiellettiin Ruotsissa ylellisyystuotteena.
Turun akatemian kemiantutkija Johan Gadolin löysi yttriumin.
Kościuszkon kapina alkoi Puolassa maata miehittäviä venäläisiä vastaan.
Viskikapina puhkesi ja taltutettiin Yhdysvaltain Pennsylvaniassa.
Bowdoin College perustettiin Mainessa.
Tapahtumia aiheittain

Kirjallisuusvuosi 1794
Konttori (suomalainen televisiosarja)

| Konttori |
| --- | --- |

Tyyli:  komedia
Kestoaika:  30 minuuttia
Pääosissa:   Sami Hedberg  Pyry Äikää  Linda Wiklund  Antti Heikkinen 
Alkuperämaa:  Suomi
Alkuperäiskieli:  suomi
Verkko:   Elisa Viihde  Nelonen 
Esitetty:  3. maaliskuuta 2017 – 15. helmikuuta 2019
Tuotantokausia:  3
Jaksoja:  26
Tuotanto
Tuottaja(t):   Jesse Fryckman  Samuli Norhomaa (kausi 3) 
Vastaava(t) tuottaja(t):   Samuli Norhomaa  Tea Panula (Nelonen) 
Ohjaaja(t):   Janne Reinikainen (kausi 1)  Markus Lehmusruusu (kaudet 2 ja 3)  Paula Korva (kausi 3) 
Käsikirjoittaja(t):  Mike Pohjola Anna Ruohonen  Kari Hietalahti 
Leikkaaja(t):  Kimmo Taavila
Tuotantoyhtiö(t):  Solar Republic
Aiheesta muualla
IMDb 
Elonet
Konttori on suomalainen komediasarja, joka perustuu samannimiseen brittiläiseen sarjaan. Tapahtumat sijoittuvat Sami Hedbergin esittämän Pentti Markkasen johtamaan toimistoon Leskisen paperi Oy -nimisessä yhtiössä, ja sarjassa käsitellään suomalaisen työelämän ongelmia sekä vitsaillaan ”työhyvinvoinnin tai -pahoinvoinnin kustannuksella”. Sarja on toteutettu Nelosen, Elisa Viihteen ja BBC Worldwiden yhteistyönä. Sen on tuottanut Solar Republic.
Konttorin ensimmäistä tuotantokautta alettiin esittää Elisa Viihteessä maaliskuussa 2017 sekä Nelosella syyskuussa. Sarjan toinen tuotantokausi julkaistiin Elisa Viihteessä lokakuussa 2017, ja esitys Nelosella alkoi toukokuussa 2018. Kolmas tuotantokausi julkaistiin Elisa Viihteessä helmikuussa 2019. Pääkäsikirjoittaja Mike Pohjola on todennut, että neljäs tuotantokausi saatetaan tehdä, sillä kolmas kausi jää tilanteeseen, josta tarinaa on tarvittaessa helppo jatkaa.
Rooleissa

| 0 | 1 | 2 |
| --- | --- | --- |
|  Sami Hedberg  | … |  Pentti ”Pena” Markkanen, esimies   |
|  Pyry Äikää  | … |  Timo, myyjä   |
|  Linda Wiklund  | … |  Anna, toimistosihteeri   |
|  Antti Heikkinen  | … |  Jaakko Roisko, apulaispäällikkö   |
|  Jan Nyquist  | … |  Teppo   |
|  Paula Siimes  | … |  Aune   |
|  Mazdak Nassir  | … |  Farzin   |
|  Ushma Olava  | … |  Leyla   |
|  Lotta Lindroos  | … |  Maarit   |
|  Kaisla Puura  | … |  OP/Sanna   |
|  Vera Kiiskinen  | … |  Katariina   |
|  Jouko Puolanto  | … |  Igor   |
|  Leo Honkonen  | … |  Ripa, varastomies   |
|  Peter Kanerva  | … |  Pärre   |
|  Antti Reini  | … |  Kristian, myyntijohtaja (3. tuotantokausi)   |
Tuotanto

Sarjan keskiössä on ”pätemishaluinen ja toistaitoinen” toimistopomo Pentti Markkanen, jota esittää stand up -koomikko Sami Hedberg. Hedbergin valinta rooliin on jakanut mielipiteitä, mutta tuottaja Jesse Fryckman on vastannut, että Hedberg on yksi isoimpia syitä sille, että sarjaa on ylipäätään lähdetty tekemään.
Ohjaaja Janne Reinikainen on kertonut pyrkineensä sovittamaan sarjan ja myös Hedbergin hahmon lähemmäksi alkuperäistä brittiläistä sarjaa kuin sen yhdysvaltalaista versiota. Ohjaajan mukaan alkuperäisessä sarjassa on enemmän kiusallisia tilanteita kuin ”värikkäämmässä ja kepeämmässä” amerikkalaisversiossa, ja hänen mielestään Ricky Gervaisin esittämä esimies David Brent joutuu useammin ”myötähäpeän suohon” kuin Steve Carellin esittämä Michael Scott. Näyttelijä Sami Hedberg kertoi, että sarjasta lähdettiin alun perin tekemään ”Suomi-versiota” sekä Pentti Markkasesta kutakuinkin omanlaistaan, ja sanoi, että ”hahmo ei ole Hedberg, Gervais tai Carell, mutta varmaan kaikkia toisinaan”.
Osa jaksoista on juonellisesti otettu suoraan joko brittiläisestä tai yhdysvaltalaisesta versiosta, kun taas osa on suomalaisten käsikirjoittajien luomia. Perusteena saman juonen hyödyntämiselle on käytetty termiä lokalisaatio, eli vitsien rikastamista kotimaisilla elementeillä. Suomalainen tuotanto sai hyödynnettäväkseen alkuperäisiä brittiläisiä ja yhdysvaltalaisia Konttori-käsikirjoituksia, joiden avulla vitsejä ja jopa lauluja käännettiin suomeksi.
Itse luomilleen jaksoille pääkäsikirjoittaja Mike Pohjola on maininnut inspiraatioksi muun muassa Sipilän hallituksen luomat työelämän uudistukset. Myös muut ajankohtaiset aiheet, kuten maahanmuutto, näkyvät käsikirjoituksessa. Pohjola kävi itse kirjoittamansa jaksot yksityiskohtaisesti läpi BBC:n kanssa, eikä yhtiön edustaja vaatinut muutoksia lähes laisinkaan. BBC:n edustaja tutustui suomalaisiin näyttelijöihin, vieraili kuvauspaikoilla ja tarkkaili kuvauksia viikon verran. Sarja sijoittuu Riihimäelle, mutta on kuvattu toimistorakennuksessa Espoon Kilossa.
Vastaanotto

Julkistamisen jälkeen televisiosarjaa ja erityisesti stand up -koomikko Sami Hedbergin valintaa päärooliin kritisoitiin, ennen kuin yhtäkään jaksoa oli esitetty. Toimittajille näytetyn kahden esittelyjakson perusteella Muropaketin Aki Lehti koki, ettei sarjassa ole mitään omaa tai uutta, ja kutsui brittiläis-yhdysvaltalaisesta alkuperäismateriaalista ”suomennettuja” kohtauksia epäonnistuneiksi ”melkeinpä joka tasolla”. Lähtökohtaiseksi ongelmaksi Lehti nosti Konttori-formaatin, joka ei hänen mukaansa tunnu kääntyvän suomalaiseen kulttuuriympäristöön. Myönteiseksi yllätykseksi Lehti mainitsi Hedbergin hillityn roolihahmon.
Ilta-Sanomien Taneli Topelius kritisoi Mike Pohjolan sovittamaa käsikirjoitusta, joka ei hänen mukaansa syvenny tarpeeksi henkilöhahmoihin – Markkanen ja muut toimiston työntekijät tuntuvat Topeliuksen mukaan tutuilta vain siksi, että ne perustuvat karikatyyrimäisesti sarjan aiempien versioiden hahmoihin. Topelius sanoi, ettei vertailua muihin Konttori-versioihin voi juuri tehdä, sillä hänen mukaansa sarjoista jokainen muodostaa oman maailmansa, ja täsmensi, että Hedbergin roolihahmo Pentti Markkanen on hyvin erilainen kuin esimerkiksi brittiläisversion David Brent (Ricky Gervais).
Viihdeuutisiin keskittyvä Mesta.net-verkkosivusto kehui kolmatta tuotantokautta sarjan parhaaksi ja nimesi Pentti Markkasen hahmosta välittyvän väistämättömän myötähäpeän tunteen Konttorin parhaimmaksi saavutukseksi. Kalevan Tiina Vuorimäki kuitenkin sanoi, että sarja ”kaipaisi lisää särmää ja terävyyttä”. Yleisön keskuudessa sarja sai mielipiteitä vahvasti jakavan vastaanoton.
Kritiikistä huolimatta sarjan ensimmäinen ja toinen tuotantokausi osoittautuivat Elisa Viihteen sisältöliiketoiminnan johtajan mukaan ”erittäin suosituiksi”, minkä vuoksi sitä tuotettiin kolmannelle tuotantokaudelle asti.
Klank

| Klank |
| --- | --- |

Tiedot
Toiminnassa:  1994–2001, 2007–
Tyylilaji:  Industrial metal
Kotipaikka:  Yhdysvallat
Laulukieli:  englanti
Jäsenet:  Daren "Klank" Diolosa, laulu, sähkökitara   Danny "Ducci" Owsley, Sähkökitara   Pat Servedio, Sähkökitara, ohjelmointi   John Zaletel, Rumpusetti  
Entiset jäsenet:  Scott Albert, Ohjelmointi (1996)  Ray Scheuring, ohjelmointi (1999)  Mike Nicosia, Sähkökitara (1996)  Carl Weaver, Sähkökitara (1996)  Eric Wilkins, Sähkökitara (1996) 
Levy-yhtiö:  Smokedogg Productions, 2006–   Tooth and Nail Records, 2000–2006  
Aiheesta muualla
klanknation
Infobox OKNimi-testi OK: 
Klank on yhdysvaltalainen industrial metal -yhtye, jonka kitaristi Daren "Klank" Diolosa perusti 1990-luvun kulttiyhtye Circle of Dustin hajottua. Diolosa oli soolokitaristi Circle of Dustissa. Klank on julkaissut kaksi albumia: Still Suffering ja Numb sekä EP:n In Memory of... Klank on käynyt CMJ:n Top 40 -listalla menestyskappaleellaan "Blind".
Historia > 1990-luku

Vuonna 1994 Daren Diolosa työskenteli The Blamed -yhtyeen kanssa albumilla 21. Tämä oli hänen ensimmäinen projektinsa Circle of Dustin ulkopuolella. 21:n työstämiseen osallistuessaan Diolosa tapasi Brandon Ebelin, joka myöhemmin olisi Klankin levy-yhtiön, Tooth and Nail Recordsin johtaja.
Vuonna 1995 Klank kirjoitti levytyssopimuksen Tooth and Nail Recordsin kanssa, joka julkaisi yhtyeen ensimmäisen albumin Still Suffering. Tällä albumilla Diolosa oli sooloartisti. Levytyssopimuksen allekirjoittaminen koitui Diolosalle  kohtalokkaaksi, koska Tooth and Nail Records on valtaosaltaan kristillinen levy-yhtiö. Siitä huolimatta, että Diolosa on hengellinen, hän ei henkilökohtaisesti pitänyt Klankia kristillisenä yhtyeenä: tämä itsessään oli kiistanalaista kristillisen metallimusiikin harrastajien piireissä, koska Still Sufferingia jaeltiin lähinnä kristillisiin kirjakauppoihin.
Still Suffering esitteli hyvin synkän ja rankan industrial metal -ilmaisun. Albumin ohjelmoi ja tuotti Circle of Dustin Scott Albert, joka myöhemmin perusti sooloprojektin nimeltä Celldweller. Sanoitukset olivat hieman kiistanalaisia kristillisissä piireissä, koska ne käsittelivät avoimesti ongelmia, kuten lapsen kaltoinkohtelua ja petturuutta. Tämän tuloksena monet kristityt näkivät sanoitukset vihamielisinä. Lisäksi albumi sisälsi ääninäytteitä Hellraiser-elokuvista.
Kappale "Downside" oli erityisen menestyksekäs sen jälkeen, kun se julkaistiin singlenä Tooth and Nail Recordsin Songs from the Penalty Box -kokoelmalla. Albumi esitteli  raskaampia Tooth and Nail Recordsin ja Solid State Recordsin yhtyeitä, kuten Zao, Strongarm ja  muiden ryhmien, jotka tulivat kokoelman myötä suositummiksi. Suosion vuoksi Klank julkaisi uudelleen remix-versioita "Downsidesta" erillisellä EP:llä. "Downsiden" lisäksi Klank lisäsi EP:lle kappaleen "Animosity". Remixit tuotti Celldweller. Still Sufferingin suosion ja pahamaineisuuden vuoksi Klank pääsi esiintymään Cornerstone Festivalissa 1990-luvun puolivälissä ja lopulla kiertuekokoonpanollaan, johon kuuluivat kitaristit Mike Nicosia ja Carl Weaver sekä rumpali Eric Wilkins, jotka vaikuttivat aiemmin kristillisessä rap rock -yhtye Every Day Lifessa (EDL).
Jätetyään Tooth and Nail Recordsin Diolosa julkaisi albumin Numb vuonna 1999 oman levy-yhtiönsä SmokeDogg Productionsin kautta. Tuolloin Klank koostui Diolosan lisäksi neljästä muusta jäsenestä. Numb menestyi suhteellisen hyvin ollakseen riippumaton julkaisu. Myöhemmin Progressive Arts Media julkaisi sen uudelleen. Kappaleesta "Blind" kuvattu musiikkivideo näkyi kanadalaisella kaapelitelevisiokanava MuchMusicilla. Numb on hillitympi kuin sitä edeltänyt Still Suffering: yhtye vaihtoi tyylinsä industrial metalista ilmaisuun, jota he nimittivät "dancy aggressive dark electronically influenced grooveksi". Sanoitusten sisältöä voi kuvailla päiväkirjan kappaleeksi, joka käsittelee jokapäiväisen elämän todellisuutta musiikiksi sovitettuna.
Historia > 2000-luku

Numbin jälkeen Klank julkaisi vain kaksi kappaletta lisää. Vuonna 2000 Diolosa lauloi soololaulut AP2-yhtyeen ainoan Suspension of Disbelief -albumin kappaleelle "Sillhouette of Rage". Lisäksi vuonna 2000 Klank pääsi Progressive Arts Median 1980-luvun metallin kokoelma-albumille coverillaan Van Halenin "I'll Wait" -kappaleesta.
Diolosa muutti useita kertoja eri osavaltioihin julkaistuaan Numbin. Tämän vuoksi monet yhtyeen jäsenet jättivät Klankin. Diolosan lisäksi ainoastaan kitaristi Danny Owsley jäi yhtyeeseen.
Sen jälkeen, kun yhtyeen sijainti vaihtui Farmingdalesta, New Yorkista San Joseen, Kaliforniaan toukokuussa 2001, Klank alkoi äänittää demoja uutta albumia nimeltä Untimely Demise varten. Kesäkuussa 2001 Diolosa ilmoitti, että yhtye oli tuottanut yli 70 demokappaletta ja että he olivat valitsemassa mitkä päätyisivät kolmannelle albumille. Syyskuun 11. päivän iskujen jälkeen Diolosa kirjoitti viestin Klankin kotisivulle, kertoen muistojaan siitä, kuinka hän kasvoi World Trade Centerin ympäristössä. Viestissä Diolosa mainitsi, että hänen ystävänsä isän ja sedän olinpaikoista ei ollut tietoa. Tämän jälkeen Klank lakkasi päivittämästä kotisivujaan eivätkä he koskaan julkaisseet Untimely Demisea.
Toukokuussa 2002 Klank osoitti elonmerkkejä hiljaisuudessaan ja ilmoitti ihailijoilleen, että he valmistautuisivat uusittuihin kotisivuihin ja siihen, että yhtyeellä alkaisi uusi aikakausi. Todellisuudessa se jäi viimeiseksi päivitykseksi ja Klankin sivusto katosi palvelimelta alkuvuonna 2004. Muutamat entiset Klank-jäsenet perustivat vaihtoehtorockyhtyeen nimeltä 5'4". Nimi on peräisin studiosta, jossa Klank oli äänittänyt musiikkiansa. Yhtye ei koskaan julkaissut äänitteitä, lukuun ottamatta joitain kappaleita vapaalla musiikkisivusto Soundclickillä ja kappaletta "So Alive" kokoelma-albumilla nimeltä Automata 2.0. Diolosa oli alkuperäinen vokalisti mutta hän oli mukana vain "So Alivella" ennen kuin hänen tilalleen tuli Kerry Merkle. 5'4" on sittemmin hajonnut ja Kerry Merkle on liittynyt John Wilkes Boothiin.
Kuulopuheista huolimatta Klank ei koskaan virallisesti hajonnut. 1. heinäkuuta 2007 Klank soitti ensimmäisen konserttinsa vuosiin Cornerstone Festival -tapahtumassa, Bushnellissa, Illinoisissa. Samalla kerralla yhtye julkaisi uuden EP:n In Memory of ...
Jäsenet > Nykyiset

Daren "Klank" Diolosa – laulu, kitara
Danny "Ducci" Owsley – sähkökitara
Pat Servedio – sähkökitara, ohjelmointi
John Zaletel – rumpusetti
Jäsenet > Entiset

Ray Scheuring (Numb)
Klay Scott – ohjelmointi albumilla Still Suffering
Mike Nicosia – kitara (Still Suffering -kiertueella)
Carl Weaver – kitara (Still Suffering -kiertueella)
Eric Wilkins – rummut (Still Suffering -kiertueella)
Diskografia

Still Suffering (1996)
Downside (single) (1996)
Numb (1999)
In Memory of... (EP) (2007)
Numb...Reborn (2010)
Urban Warfare (2012)
Rise (2017)
Between Unholy and Divine, Vol. 1 (2022)
Aiheesta muualla

Virallinen Klank-sivusto (arkistoitu)
Klank Myspacessa (englanniksi)
Progressive Arts Music lyhyt biografia
Klankin varhainen haastattelu
Haastattelu 14. tammikuuta 1997 koskien Still Sufferingia
Daren Diolosa soittamassa Klankin comeback-konsertissa Cornerstone Festivalissa 1. heinäkuuta 2007.
Kohtla-Järve

| Kohtla-Järve Kohtla-Järve linn |
| --- | --- |
 Ahtmen kaupunginosaa
 lippu:  vaakuna
 Kohtla-Järve sijaitsee Koillis-Virossa ja koostuu viidestä alueesta.
 Koordinaatit: 59°24′N, 27°17′E 
Valtio:  Viro
Maakunta:  Itä-Virumaa
Perustettu:  1946
Hallinto:  
 – Hallinnon tyyppi:  kaupunki
 – Kaupunginjohtaja:  Jevgeni Solovjov
Pinta-ala:  
 – Kokonaispinta-ala:  39,34 km²
Väkiluku (1.1.2018):  35 395
 – Väestötiheys:  900 as./km²
 
 http://www.kohtla-jarve.ee/ 
Infobox OKVirheellinen NIMI-arvo: 
Kohtla-Järve on kaupunki Itä-Virumaan maakunnassa, Koillis-Virossa. Kaupungilla on suomalainen ystävyyskaupunki: Outokumpu.
Väestö

Kaupungissa on runsaat 35 000 asukasta, ja se on väkiluvultaan maan viidenneksi suurin kaupunki. Kaupungin asukasluku on laskussa, sillä asukkaita oli vuonna 2001 yhteensä 47 930 ja vuonna 2011 yhteensä 38 650.
Vuoden 2011 väestönlaskennan mukaan Kohtla-Järven kaupungissa oli 37 201 asukasta, joista venäläisiä oli 27 507 (73,9 %), virolaisia  5 994 (16,1 %) ja muita kansallisuuksia 3 651 (9,8 %)
Kaupunginosat

Kohtla-Järve on alueellisesti pirstaleinen koostuen viidestä erillisestä kaupunginosasta: Ahtme, Järve, Kukruse, Oru ja Sompa. Kunnan alueet rajoittuvat Lüganusen, Toilan, Alutagusen ja Jõhvin kuntiin. Hallintokeskus on Järven kaupunginosassa.
Viivikonnan alue siirrettiin vuonna 2017 perustettuun Narva-Jõesuun kaupunkiin. Vuosina 1960–1991 Kohtla-Järven kaupunkiin kuuluivat myös Jõhvin, Kiviõlin ja Püssin kaupungit.
Historiaa

Kaupunki perustettiin 15. kesäkuuta 1946, jolloin siihen yhdistettiin useita kaivoslähiöitä. Yhdistelmänimeä Kohtla-Järve käytettiin jo Viron ensimmäisen itsenäisyyden aikana Kohtlan ja Järven kuntiin syntyneestä kaivosteollisuusalueesta. Alkuaan kuntien nimet periytyivät samannimisiltä kyliltä ja kartanoilta. Järven kunnan alue liitettiin Kohtlaan ja osin Jõhviin vuonna 1939.
Aiheesta muualla

Kuvia tai muita tiedostoja aiheesta Kohtla-Järve Wikimedia Commonsissa
Kohtlan kaivospuisto-museo (Arkistoitu – Internet Archive)
Kohtla-Järven kaupunginosat: 1. Järve, 2. Ahtme, 3. Oru, 4. Sompa  ja 5. Kukruse.
Kurt Buch

Kurt Buch.
Kurt Karl Wilhelm Buch (9. toukokuuta 1881 Helsinki, Suomen suuriruhtinaskunta – 4. tammikuuta 1967 Herrljunga, Ruotsi) oli suomalainen kemisti. Buch tuli ylioppilaaksi vuonna 1899 Nya svenska läroverketistä ja väitteli tohtoriksi Helsingin yliopistossa vuonna 1918. Hän oli Merentutkimuslaitoksen talassologi ja kemian osaston johtaja vuosina 1919–1935. Sen jälkeen hän oli Åbo Akademin kemian professori 1934–1942 ja Helsingin yliopiston kemian professori 1942–1949. Hän julkaisi tutkimuksia lähinnä fysikaalisen kemian ja merentutkimuksen alalta ja kirjoitti myös oppikirjoja.
Poliittiselta ajatusmaailmaltaan Buch oli suomalaisuusmies, joka vastusti Nikolai Bobrikovin politiikkaa, piti 1910-luvulla yhteyksiä jääkäriliikkeeseen ja osallistui suojeluskuntien toiminnan järjestämiseen. Työskennellessään Riihimäellä Helioksen teknokemiallisen tehtaan johtajana hän valmistutti muun muassa käsikranaatteja suojeluskuntalaisille ja johti paikkakunnalla valkoisten tiedustelupalvelua. Hän hyödynsi ammattialaansa suojeluskuntien kaasu-upseerina ja talvisodassa puolustusministeriön kaasusuojeluosastolla.
Kurt Buchin isä oli Max Buch ja veli Hans Buch.
Kurala

Kurala voi tarkoittaa
Kurala, kaupunginosa Hämeenlinnassa
Kurala, kaupunginosa Turussa
Kurala, kylä Vesilahdella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kurala”, voi hakea sivunnimihaulla, laajalla sivunnimihaulla tai tekstihaulla.
Käytännön Maamies

| Käytännön Maamies |
| --- | --- |
Lyhenne:  KM
Lehtityyppi:  aikakauslehti
Aihealue:  maatalous
Kustantaja:  Terramedia
Julkaisija:  Agrologien liitto, ProAgria
Levikki:  17 000 (2021)
Päätoimittaja:  Pentti Törmä
Kotimaa:  Suomi
Sivukoko:  217 × 280 mm
Ilmestymistiheys:  12 numeroa vuodessa
Kieli:  suomi
Aiheesta muualla
Kotisivu
Käytännön Maamies on Suomessa ilmestyvä maatalousyrittäjien ammattilehti, jota julkaisevat Agrologien Liitto ja ProAgria. Käytännön Maamiehen sisarjulkaisu on koti- ja tuotantoeläinten terveyteen erikoistunut KMVET.
Terramedia Oy on kustantanut Käytännön Maamiestä ja KMVETiä 16.12.2013 alkaen. Siihen saakka kustantajana toimi Otavamedia, entinen Yhtyneet Kuvalehdet.
Päätoimittajia

Valter Lähdeoja 1952–1955
Olavi Linkola 1955–1969
Jorma Muurinen 1970–1992
Paavo Tuovinen 1992–
Aiheesta muualla

Käytännön Maamiehen kotisivut
KMVETin kotisivut
Terramedia Oy, Käytännön Maamiehen ja KMVETin kustantaja.
Abc-konjektuuri

Abc-konjektuuri on lukuteorian ongelma, jonka määrittelivät Joseph Oesterlé ja David Masser vuonna 1985. Sen ratkaisun sanoo löytäneensä Kioton yliopistossa työskentelevä japanilainen matemaatikko Shinichi Mochizuki elokuussa 2012.
Määritelmä

Olkoot a, b ja c sellaiset kolme keskenään jaotonta positiivista kokonaislukua, että  a+b=c, ja rad(abc) (abc:n radikaali) neliövapaa tulo luvun erillisistä alkutekijöistä, toisin sanoen luku, joka saadaan kertomalla kaikkien kolmen luvun alkutekijöitä, mutta kutakin vain kertaalleen.
Rad(abc) on tyypillisesti suurempi kuin c. Kuitenkin suhde rad(abc)/c saadaan mielivaltaisen lähelle nollaa valitsemalla a ja b sopivasti. Esimerkiksi jos a = 5 ja b = 27 = 33, on c = 32 = 25 ja tällöin rad(abc) = 30 on vähemmän kuin c.
abc-konjektuurin mukaan kaikilla ε > 0 suhde
on alhaalta rajoitettu jollakin vakiolla k > 0, kaikilla a, b ja c = a + b.
Formaalimmin kaikilla ε>0 on olemassa äärellinen Kε siten, että kaikilla keskenään jaottomilla kokonaisluvuilla a + b = c
Seurauksia

Vaikkei otaksumaa kyetty todistamaan miltei kolmeen vuosikymmeneen, sillä on ollut useita seurauksia, kuten Rothin lause, Mordellin otaksuma ja Fermat'n suuri lause, jotka kaikki on myös kyetty todistamaan. Abc-otaksuma yhdistää lukuteorian syvällisiä tuloksia toisiinsa.
Muita seurauksia:
Erdősin–Woodsin konjektuuri (rajoitetulle määrälle tapauksista)
Äärettömän monen ei-Wieferichin alkuluvun olemassaolo
Hallin konjektuurin heikko muoto
Tarkemmat määritelmät

Alan Baker esitti vuonna 1996 tarkemman otaksuman, jonka mukaan epäyhtälössä voidaan korvata rad(abc) termillä
jossa ω on lukumäärä erillisille alkuluvuille, jotka jakavat jonkin luvun a, b tai c. Andrew Granvillen kehittämän otaksuman mukaan lausekkeen oikea puoli voidaan korvata termillä
jossa Θ(n) on lukumäärä (korkeintaan n) niille kokonaisluvuille, jotka ovat jaollisia vain niillä alkuluvuilla, jotka jakavat n:n.
Abc-konjektuuria pyritään ratkaisemaan hajautetun laskennan projektissa joka tunnetaan nimellä ABC@home.
Ratkaisu

Elokuussa 2012 Kioton yliopistossa työskentelevä japanilainen matemaatikko Shinichi Mochizuki julkaisi abc-konjektuuria käsittelevän 500-sivuisen työn, joka hänen mukaansa todistaa abc-konjektuurin. Mochizuki hyödynsi ratkaisussaan muotoa
olevia elliptisiä käyriä. Hän kehitti työtään varten täysin uusia matemaattisia menetelmiä ja käsitteitä, minkä vuoksi saattaa kulua vuosia, ennen kuin hänen todistuksensa voidaan joko vahvistaa tai hylätä. Mochizuki kuitenkin tunnetaan tutkijana, joka on aiemmin selvittänyt erittäin haastavia matemaattisia ongelmia. Columbian yliopiston matemaatikko Dorian Goldfeld sanoi Nature-lehdelle Mochizukin todistuksen olevan yksi 2000-luvun ensivuosisadan hämmästyttävimmistä matemaattisista saavutuksista, mikäli se on oikea.